ร้านKasaเป็นร้านอาหารญี่ปุ่นแบบเชนซึ่งตอนนี้มาแรงมากค่ะ วันนี้ซิมได้ติดสอยห้อยตามผู้ใหญ่ที่บ้านมาทาน และรู้มาว่าเจ้าของร้านKasa เคยเป็นเจ้าของเซนมาก่อน และขายหุ้นร้านเซนให้ทางเซ็นทรัล และมาเปิดร้านนี้ โดยมีลูกๆมารับช่วงบริหารร้านด้วย เมนูต่างๆที่คิดค้นขึ้นมาจะมีเมนูแปลกๆ ใหม่ๆ ซึ่งทางเจ้าของร้านจะเป็นคนคิดค้นเองค่ะ 

การตกแต่งของร้านจะมีร่มห้อยระย้าตามConcept ของชื่อร้านค่ะ เนื่องจากสาขานี้เพิ่งเปิดเมื่ออาทิตย์ที่แล้ว พนักงานทำงานอย่างขมักเขม้นและมีประสิทธิภาพ และร้านก็สะอาดสะอ้านน่านั่งค่ะ ข้างในร้านจะมีห้องเล็กๆ อยู่1ห้อง สำหรับกรุ๊ปที่ต้องการความเป็นส่วนตัวด้วยค่ะ 

เมนูที่ทานวันนี้เยอะมากๆ เพราะว่าไปกันหลายคน สั่งกันไม่ยั้ง จนตอนกลับบ้านต้องเดินกันตรงๆเลยทีเดียว ไม่งั้นเดี๋ยวกระฉอกออกมา 

สลัดแซลมอน เป็นซอสญี่ปุ่น เปรี้ยวๆเค็มๆ กินตัดกับปลาแซลมอนสดๆค่ะ กินแล้วสดชื่น เพื่อเพิ่ม Appetize ในมื้ออาหารได้เป็นอย่างดีค่ะ 

ตัวปลาดิบ ชิ้นหนาและโตมากค่ะ ที่สำคัญสดดีมากค่ะ ไ
ม่ว่าจะเป็นแซลมอล โอโทโร่ หอยปีกนก 
ตัวEngawa เราให้เค้าไปเผาไฟมานิดๆ ให้กินกรุบๆค่ะ มันๆนุ่มๆ อร่อยมาก 
กุ้ง มาตัวใหญ่ สดใส ทานกันสนุกไปเลย 
หอยเชลล์ ตัวใหญ่ เงาๆ หวานๆ 

กุ้งเทมปุระ ชอบค่ะ ตัวแป้งฟูกรอบ ไม่อมน้ำมันเลย ชอบค่ะ 

โรล เรามีสั่ง 

โรลปลาไหล ตัวปลาไหลจะมีซอสซีอิ๊วหวานอยู่ด้วย ส่วนที่พันอยู่ข้างนอก ซิมนั่งส่องอยู่นานมากก็ยังไม่รู้ว่ามันคืออะไรค่ะ มีใครช่วยบอกที รู้แต่ว่า อร่อยมาก

โรลแซลมอน ข้างบนจะมีแป้งเทมปุระกรุบๆ มาพร้อมซอสครีม และไข่กุ้งข้างบน

ข้าวหน้าเนื้อแกงกระหรี่ ซิมว่ารสชาติมันออกแนวนุ่มนวลไปหน่อย ถ้ารสชาติเข้มข้นกว่านี้จะดีมากค่ะ 

ข้าวหน้าปลาไหล ปลาไหลชิ้นโต ซีอิ๊วหวานเข้ากัน แต่ว่าซิมแอบติว่ามันหวานไปหน่อย ต้องตักข้าวทานด้วยเยอะๆ 

สเต็กเนื้อ อันนี้ถ่ายรูปไม่ทันค่ะ เนื้อชิ้นใหญ่ค่ะ มันซึมๆอยู่ในเนื้อดี แต่ว่าซิมว่ารสชาติเฉยๆ แต่คุณชายชอบมากค่ะ 

เสต็กปลาหิมะ เนื้อนุ่มลื่น เข้ากันดีกับซอส ชอบมากตรงหนังที่กรอบๆอยู่ค่ะ ทานกับข้าวอร่อยทีเดียว

เห็นจากเมนูทั้งหมด ราคาโหดเหมือนกันค่ะ แต่ถือว่าคุ้มค่ากับคุณภาพที่ได้รับ ยังไงลองมาทานที่สาขาใหม่ดูนะคะ 
เห็นว่าใกล้ๆนี้จะมีไปเปิดที่ภูเก็ตด้วยค่ะ 



